दिल्ली को अभी नहीं मिलेगी ठंड से राहत  
इस मौसम में सोमवार को दिल्ली सबसे ठंडी रही। दिल्ली में अधिकतम तापमान 14.7 डिग्री सेल्सियस और न्यूनतम 8.2 डिग्री सेल्सियस रहा।
बर्फीली हवाओं और सामान्य से कम तापमान ने सोमवार को पूरे दिन दिल्लीवासियों को परेशान किया। इस मौसम में सोमवार को दिल्ली सबसे ठंडी रही। दिल्ली में अधिकतम तापमान 14.7 डिग्री सेल्सियस और न्यूनतम तापमान 8.2 डिग्री सेल्सियस रहा, जो सामान्य से एक डिग्री ज्यादा है।  रविवार को न्यूनतम तापमान 7.8 डिग्री सेल्सियस था। कोहरे और बादल के कारण पूरे दिन धूप के दर्शन नहीं हुए। मौसम विभाग के अनुसार, अगले 24 घंटों तक इस हालत में सुधार की कोई संभावना नहीं है।  अगले 24 घंटे में अधिकतम तापमान 16 डिग्री सेल्सियस और न्यूनतम तापमान सात डिग्री सेल्सियस रहने की संभावना है। पिछले साल जनवरी के पहले सप्ताह में न्यूनतम तापमान 5.6 डिग्री सेल्सियस रहा था।